Welaʻahilaninui
Prema havajskoj mitologiji, Welaʻahilaninui [Velaahilaninui] bio je bog ili prvi čovjek, predak Havajaca. Spomenut je kao predak havajskih poglavica u drevnom pojanju Kumulipu. Njegovo ime se može pisati i kao Wela-Ahi-Lani-Nui. Wela znači "požuda" ili "vrućina", a ahi "vatra". Lani je havajska riječ za nebo, dok nui znači "velik". Wela’ahilaninuijeva žena je bila Owe. Njihov sin Kahiko je bio otac Wākeje, boga neba. Wela’ahilaninuijevi roditelji su bili Iwahinakiʻiakea (sin Hikiuanahine i Waluanahine) i Lohanakiʻipapa (Umiwahinakiʻipapa), čiji roditelji su nepoznati. Postoji mnogo havajskih priča o tome kako su ljudi došli do vatre, a jedna kaže da se to zbilo tokom Wela’ahilaninuijevog vremena, šta je povezano sa njegovim imenom. Abraham Fornander je spomenuo da su Wela’ahilaninui i njegova žena bili prvi ljudi, a stvorili su ih veliki bogovi Lono, Kāne i Kū.